 Na temelju članka 18. Statuta Općine Jelenje ("Službene novine PGŽ" br. 33/09,13/13, 6/16 i 17/17 i "Službene novine Općine Jelenje" br. 5/18, 11/18, 29/20, 5/39) Općinsko vijeće Općine Jelenje, na 3. sjednici održanoj 14.9.2021. donosi
ODLUKU

o utvrđivanju svojstva komunalne infrastrukture – javne prometne površine na kojoj nije dopušteno prometovanje motornim vozilima kao komunalne infrastrukture javnog dobra u općoj uporabi

Članak 1.

Ovom Odlukom utvrđuje se status komunalne infrastrukture – javne prometne površine na kojima nije dopušten promet motornih vozila – javnog dobra u neotuđivom vlasništvu Općine Jelenje, na nekretnini označenoj kao k.č. 7107, k.o. Jelenje, pod nazivom Javni put u Martinovu selu od ceste kod kbr. 12 prema poljoprivrednim parcelama. Novoformirana k.č. 7107 nastaje od dijela k.č. 2307, 2308, 2309, 7038/2 k.o. Jelenje.

Članak 2.

Komunalna infrastruktura iz članka 1. ove Odluke nije evidentirana u katastarskom operatu i zemljišnim knjigama u skladu sa stvarnim stanjem. 

Primjenom odredbe članka 132. Zakona o komunalnom gospodarstvu, a temeljem Geodetskog elaborata izvedenog stanja komunalne infrastrukture broj 2021-213, izrađenog u srpnju 2021. godine od strane GEO-RAD d.o.o., Rijeka, Titov trg 2, evidentirat će se stvarno stanje komunalne infrastrukture iz članka 1. ove Odluke i provesti upis javnog dobra u općoj uporabi u neotuđivom vlasništvu Općine Jelenje, OIB: 37666833094, Dražičkih boraca 64, Dražice, u zemljišnim knjigama Općinskog suda u Rijeci, Zemljišnoknjižni odjel Rijeka i katastarskom operatu Državne geodetske uprave, Područni ured za katastar Rijeka, Odjel za katastar nekretnina Rijeka.

Članak 3. 
Ovu Odluku dužni su provesti Državna geodetska uprava, Područni ured za katastar Rijeka, Odjel za katastar nekretnina Rijeka i Općinski sud u Rijeci, Zemljišno knjižni odjel Rijeka. 
Članak 4. 

Ova Odluka stupa na snagu osmog dana od dana objave u »Službenim novinama Općine Jelenje“. 
KLASA: 010-10/21-01/3
URBROJ:2170-04-01-21-4
U Dražicama 14.9.2021.  

